ચારુતર વિદ્યામંડળની વિદ્યાવિકાસયાત્રા વણથંભી આગળ વધતી રહે એ માટે એમણે કરમસદ-મોગરી-ગાનાના ત્રિભેટે લોકસહકારથી પ્રાથમિક તબક્કે 100 એકર જમીન સંપાદિત કરી, 20મી એપ્રિલ, 2000ના રોજ મહંતસ્વામીના હસ્તે નવા વિદ્યાધામ ‘ન્યુ વલ્લભ વિદ્યાનગર’નું ભૂમિપૂજન કરાવ્યું. સમયાનુક્રમે રસ્તા, પાણી, વાહનવ્યવહાર, વીજળી, બાગબગીચા, ક્રીડાંગણ, ભૌતિક સુવિધાયુક્ત અદ્યતન ઇમારતો, હોસ્ટેલો વગેરેનું નિર્માણ કર્યું. એડીઆઇટી. એરિબાસ, બિઝનેસ મેનેજમેન્ટ, આયુર્વેદિક કોલેજ અને હોસ્ટેલ, ગર્લ્સ એન્જિનિયરિંગ કોલેજ, આઇટીસી, સ્કૂલ ઓફ લો એન્ડ જસ્ટિસ, આર્કિટેક્ચર એન્ડ ઇન્ટીરિયર ડિઝાઇન વગેરે શિક્ષણ-સંશોધનની સંસ્થાઓ તેમના થકી નિર્માણ પામી.